section_heading: O albumu
paragraph_text: Dok je Type O Negative još postojao, članovi sastava su dijelili različita mišljenja u pogledu glazbe na World Coming Downu. Klavijaturist i producent Josh Silver smatrao je kako je glazba na albumu snažna, dok je basist i glavni kantautor Peter Steele komentirao kako su pjesme bile prečvrsto povezane s neugodnim razdobljem u njegovom životu. Na koncertima nakon turneje za promidžbu albuma sastav je vrlo rijetko svirao pjesme s albuma. Međutim, grupa je ipak često svirala naslovnu pjesmu albuma u cijelosti tijekom turneje za album Dead Again.